Repatrierea personalului Ambasadei României de la Kiev s-a încheiat cu succes.
Sâmbătă s-a încheiat repatrierea personalului Ambasadei României de la Kiev în România. Activitatea Ambasadei României la Kiev a fost suspendată. MAE a luat această decizie în urma escaladării situației din Ucraina.
Repatrierea în România a personalului Ambasadei României la Kiev s-a încheiat sâmbătă cu succes, urmare unui efort inter-instituţional, anunţă Ministerul Afacerilor Externe.Ministrul afacerilor externe Bogdan Aurescu mulţumeşte tuturor instituţiilor implicate pentru realizarea operaţiunii, precum şi autorităţilor Ucrainei şi Republicii Moldova pentru sprijinul oferit. Pe parcursul întregii operaţiuni, începute ieri dimineaţă şi finalizate în această dimineaţă, ministrul afacerilor externe Bogdan Aurescu a stat permanent în contact cu ambasadorul României la Kiev, Cristian-Leon Ţurcanu.În consecinţă, activitatea Ambasadei României la Kiev a fost suspendată. În egală măsură, activitatea Consulatului General de la Odesa continuă să fie suspendată, personalul acestui oficiu consular fiind de asemenea repatriat în siguranţă la o dată anterioară.MAE precizează că a luat decizia retragerii personalului diplomatic şi consular în contextul escaladării situaţiei de securitate din Ucraina, în general, şi din Kiev, în mod special.Totodată, MAE informează că, la acest moment, la oficiile consulare de la Cernăuţi şi Solotvino activitatea se desfăşoară în continuare în parametrii normali, cu tot personalul.Reprezentanţii oficiilor consulare sunt în legătură cu cetăţenii români fiind pregătiţi să acorde asistenţă consulară, conform competenţelor legale, în funcţie de solicitări. De asemenea, aceştia sunt în contact constant cu reprezentanţii comunităţii româneşti din Ucraina.MAE reia solicitarea către toţi cetăţenii români care se află în Ucraina să-şi notifice, de urgenţă, coordonatele prezenţei lor în această ţară prin platforma www.econsulat.ro (https://www.econsulat.ro/CetateniRomaniInregistrati/Inregistreaza) sau contactând MAE la numărul de telefon 0040751084537, linie telefonică pentru solicitări de protecţie şi asistenţă consulară.